พระที่สมุทรสาคร ถูกรางวัลที่ 1 รับ 6 ล. จะเอาเงินสร้างบ้านให้โยมแม่ 
พระลูกวัด วัดชีผ้าขาว จ.สมุทรสาคร ดวงเฮงถูกหวยรางวัลที่ 1 รับเงิน 6 ล้าน บอกโชคดีเสี่ยงโชคเขย่าติ้วขอเลขเจ้าแม่สักทองภายในวัด เผยเอาเงินที่ได้ไปสร้างบ้านให้โยมแม่ เก็บเงินไว้เป็นทุนให้ลูกเรียนหนังสือ และร่วมทำบุญในงานพระราชทานเพลิงศพให้กับพระครูโกวิท อดีตเจ้าอาวาสวัด,เมื่อเวลา 19.00 น. ของวันที่ 1 ก.ย.59 ผู้สื่อข่าวได้รับแจ้งจาก นายไพฑูรย์ ผาสุก อายุ 57 ปี ผู้ใหญ่บ้านหมู่ที่ 3 ต.ท่าจีน อ.เมือง จ.สมุทรสาคร พระลูกวัด วัดชีผ้าขาว ต.ท่าจีน อ.เมืองสมุทรสาคร ว่าถูกหวยรางวัลที่ 1 จึงเดินทางมาตรวจสอบพบพระประวิทย์ เตชพโล อายุ 41 ปี ซึ่งเป็นพระที่ถูกรางวัล,พระประวิทย์ กล่าวว่า ตนบวชที่วัดแห่งนี้มาประมาณ 10 พรรษาแล้ว โดยตนนั้นเป็นคนชอบเสี่ยงโชค และมักซื้อลอตเตอรี่เป็นประจำ งวดละหลายคู่ แต่มาคราวนี้ก่อนที่จะถูกรางวัล ตนได้ไปเสี่ยงโชคเขย่าติ้วขอเลขที่ต้นเจ้าแม่สักทองภายในวัด ก็ได้เลข 84 จึงคิดว่าจะซื้อเลข 784 เพราะครบ 7 รอบสมเด็จพระราชินี ต่อมาก่อนที่หวยจะออก ตนก็ได้ไปตลาดมหาชัยเพื่อไปซื้อของ โดยมีนายอมรศักดิ์ เชิญอักษร อายุ 60 ปี ซึ่งเป็นเพื่อนรุ่นพี่เป็นคนขับรถไปให้ และเมื่อทำธุระเสร็จก็จะกลับวัดได้แวะซื้อลอตเตอรี่ที่แผงร้านค้าที่ตลาดมหาชัย โดยหาซื้อเลข 784 แต่ปรากฏว่าไม่มี แม่ค้าบอกมีเลข 684 ก็เลยเอามา 1 คู่ และซื้อเลขอื่นมาอีกรวม 5 คู่,กระทั่งหวยออก ตนก็จำได้ว่าเลขท้ายที่ตนซื้อมานั้นตรงกับเลขที่ออกรางวัลที่ 1 จึงนำสลากมาตรวจจนพบว่าถูกเลข 638684 ซึ่งเป็นเลขรางวัลที่ 1 เป็นจำนวนเงิน 6 ล้านบาท ทำให้ตนรู้สึกตื่นเต้นดีใจเป็นอย่างมาก จึงได้มาลงบันทึกประจำวันไว้ที่ สภ.ย่อยท่าฉลอม อ.เมืองสมุทรสาคร สำหรับเงินรางวัลที่ได้ตนจะนำไปสร้างบ้านใหม่ให้แม่และเก็บฝากธนาคารไว้เป็นทุนการศึกษาให้บุตร รวมทั้งร่วมทำบุญในงานพระราชทานเพลิงศพให้กับพระครูโกวิทธรรมสาคร อดีตเจ้าอาวาสวัดชีผ้าขาว ในช่วงวันที่ 24-26 มี.ค. 2560 อีกด้วย.
พระลูกวัด วัดชีผ้าขาว จ.สมุทรสาคร ดวงเฮงถูกหวยรางวัลที่ 1 รับเงิน 6 ล้าน บอกโชคดีเสี่ยงโชคเขย่าติ้วขอเลขเจ้าแม่สักทองภายในวัด เผยเอาเงินที่ได้ไปสร้างบ้านให้โยมแม่ และเก็บเงินไว้เป็นทุนให้ลูกเรียนหนังสือ  
ถูกหวยรางวัลที่ 1,พระถูกหวย,วัดชีผ้าขาว,รับเงิน 6 ล้านบาท,พระถูกรางวัลที่1,เจ้าแม่สักทอง,หวย,สมุทรสาคร